Ons moet onthou: Sy Afrikaanse briewe is geskryf aan die begin van die 20ste eeu – lank voor die standaardisasie van Afrikaans, en slegs aan die begin van ontwikkelinge wat later die Tweede Afrikaanse Taalbeweging genoem sou word. Afrikaans was nog nie gestandaardiseer nie; daar was nog geen eenstemmigheid oor taalreëls nie. Wanneer hy skryf aan Jaap de Villiers, regsgeleerde en politikus in die Transvaal, soek hy soms hulp vir die regte skryfwyse in Afrikaans; hy is onseker oor die korrekte formulering en spelling. Uit vandag se oogpunt sou ons sê hy skryf ŉ mengsel van Afrikaans en Nederlands, soekend na die korrekte skryfwyse. Dit sien ons onder andere in brief 23 (pp. 61-62), wat hy so afsluit: